kardosdrur/scandi-wiki huggingface dataset:
Port Salut

Port Salut er en halvfast rødkitsost med en mild, noget syrlig smag. Den syrlige smag skyldes mælkesyrebakterier, der tilføjes ved fremstillingen af osten. Port Salut er fremstillet af komælk og har en bleggul farve og en karakteristisk orange skorpe, som er spiselig.

Port Salut fremstilles på grundlag af en ost, der tidligere blev fremstillet af munke i klostret "Notre Dame de Port-du-Salut" i Entrammes i Normandiet i det nordlige Frankrig.

Eksterne henvisninger 
 Viden om mad - Port Salut 

Oste
Normandiet
Liverpool F.C. Women

Liverpool Ladies Football Club er en engelsk fodboldklub for kvinder, der er en afdeling af Liverpool Football Club. Holdet spiller i FA Women's Championship, som er den andenbedste liga for kvindefodbold i England. Efter at holdet rykkede ned fra FA Women's Premier League National Division og skulle spille i FA Women's Premier League Northern Division i 2009–10 sæsonen, så vandt Liverpool ligaen, efter kun at have tabt en enkelt kamp hele sæsonen. Den 29. september 2013 vandt Liverpool Ladies deres første FA WSL titel, og genvandt titlen i 2014. Holdet rykkede i 2020, ned i FA Women's Championship, efter mange år i landets bedste række.

Hæder 

 FA Women's Super League:
 Vindere (2): 2013, 2014
 FA Women's Premier League Northern Division:
 Vindere (3): 2003-04, 2006-07, 2009-10
 FA Women's Cup:
 Andenplads (3): 1994, 1995, 1996
 FA Women's Premier League Cup:
 Andenplads (1): 1993
 Årets klub af FA:
 Vindere (1): 2014
 Keele Classic:
 Vindere (1): 2010
 Preston Tournament
 Vindere (1): 2010

Aktuel trup

Europæisk deltagelse 
Alle resultater (ude, hjemme og sammenlagt) viser først Liverpool L.F.C.s mål.

Danskere spillere i klubben 
 Amalie Thestrup (2020-2021)
 Nina Frausing Pedersen (2014)

Referencer

Eksterne henvisningers 

  
 Liverweb Ladies Archive 

FA Women’s Super League
Kvindefodboldklubber i England
Eduard Huschke

Georg Philipp Eduard Huschke (født 26. juni 1801 i Münden, død 8. februar 1886 i Breslau) var en tysk retslærd.

Huschke blev i 1820 dr. jur., i 1821 privatdocent i Göttingen, i 1824 ordentlig professor i Rostock, og i 1827 i Breslau. 

Som retstænker påvirkedes Husche af Schelling og Steffens, hans overordentlig frugtbare og alsidige forfattervirksomhed udviser en mærkelig blanding af dybsind og fantasteri, af skarpsind og mystik, ved siden af værdifulde tanker besynderlige, ikke sjælden helt barokke påfund og konjunkturer, således for eksempel i hans omfattende værk Die Verfassung des Königs Servius Tullius, als Grundlage zu einer Römischen Verfassungsgeschichte (1838). 

Af filologisk-antikvarisk og retshistorisk indhold var foruden det alt nævnte skrifter som Studien des Römisches Rechts I (1830), Ueber den zur Zeit der Geburt Jesu Christi gehaltenen Census (1840), Ueber das Recht des nexum und das alte Römische Schuldrecht (1846), Ueber den Census und die Steuerverfassung der früheren Römischen Kaiserzeit (1847), Die Multa und das Sacramentum in ihren verschiedenen Anwendungen (1874) og andre; af mere dogmatisk indhold er Die Lehre des Römischen Rechts vom Darlehn und den dazu gehörigen Materien (1882). Med sine studier over Gaius, således blandt andet Gaius, Beitrage zur Kritik und zum Verständniss seiner Institutionen (1855) betrådte Huschke kilde- og tekstkritikens områder; meget benyttet blev hans Jurisprudentiæ Anteiustinianæ quæ supersunt (1860, 6. forøgede udgave ved Emil Seckel og Bernhard Kübler I 1908 II, 1 1911). 

I en mængde andre mindre skrifter og afhandlinger behandlede Huschke talrige filologiske og retshistoriske emner; at han i en række arbejder Die Oskischen und Sabellischen Sprachdenkmäler. Sprachliche und sachliche Erklärung, Grammatik und Glossarium (1856), Die Iguvischen Tafeln nebst den kleineren Umbrischen Inschriften mit Hinzufugung einer Grammatik und eines Glossars der umbrischen Sprache (1859), Zu den altitalienischen Dialekten (1873) og Die neue oskische Bleitafel und die Pelignische Inschrift aus Corfinium (1880) gav sig i lag med granskninger over gamle italiske dialekter, var et forsøg på at løse opgaver, som han ikke havde tilstrækkelige forudsætninger for at kunne magte. Huschke var en religiøs natur, præsident for gammellutheranernes konsistorium. Om den hans trosfæller 1845 meddelte generalkoncession udtalte han sig blandt andet i brochuren Ueber den Sinn der Generalkonzession für die von der Gemeinschaft der evangelischen Landeskirche sich getrennt haltenden Lutheraner vom 23. Juli 1845 (1846).

Kilder 
 

Retshistorikere fra Tyskland
Professorer fra Tyskland
Ansatte ved Rostocks Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Niedersachsen
Manchester City W.F.C.

Manchester City Women's Football Club (formelt Manchester City Ladies F.C.) er en engelsk fodboldklub for kvinder, der spiller i FA Women's Super League. Klubben er baseret i  Manchester og er en afdeling af Manchester City F.C. som spiller i Premier League.

Hæder
 FA WSL 1:
 Vindere (1): 2016
 FA Women's Cup:
 Vindere (3): 2016–17, 2018–19, 2019–20
 FA WSL Continental Cup:
 Vindere (3): 2014, 2016, 2018–19
 FA WSL Continental Cup:
 Vindere (2): 2014, 2016, 2019
 FA Women's Premier League Northern Division:
 Vindere (1): 2011–12

Deltagelse i UEFA Women's Champions League 
Alle resultater (ude, hjemme og sammenlagt) viser først Manchester Citys mål.

Aktuel trup

Danske spillere i klubben 
 Mie Leth Jans (2017-2018)
 Nadia Nadim (2018)

Referencer

Eksterne henvisninger 
 

FA Women’s Super League
Kvindefodboldklubber i England
Manchester City F.C.
Wilhelm Arndt

Wilhelm Ferdinand Arndt (født 27. september 1838 i Lobsens i provinsen Posen, død 10. januar 1895 i Leipzig) var en tysk historiker.
Arndt studerede historie i Göttingen under Georg Waitz. Han blev 1875 docent och 1876 ekstraordinær professor i historie ved Leipzigs Universitet samt 1894 professor i historiske hjælpevidenskaber sammesteds. Siden 1862 var han medarbejder i "Monumenta Germaniæ historica" og udgav i denne kildeskriftsamling blandt andet Gregor af Tours' værker. En frugt af hans palæografiske studier er to hæfter meget brugte Schrifttafeln zur Erlernung der lateinischen Paläographie (1874–78; 3. udgave 1897–98). Arndt var også kender af Johann Wolfgang von Goethe.

Kilder 

 

Historikere fra Tyskland
Professorer fra Tyskland
Ansatte ved Leipzigs Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Ugglan
Joseph von Arneth

Joseph Calasanza von Arneth (født 12. august 1791 i Leopoldschlag, død 31. oktober 1863) var en østrigsk arkæolog og kunsthistoriker. Han var far til Alfred von Arneth.

Arneth blev 1811 tjenestemand og 1840 direktør vid mønt- og antikkabinettet i Wien samt indlagde sig udmærkede fortjenester ved ordnendet af dets samlinger. Han forfattede en række skrifter af arkæologiskt, numismatiskt, historiskt og kunsthistoriskt indhold.

Kilder 

 

Arkæologer fra Østrig
Kunsthistorikere fra Østrig
Numismatikere
Museumsfolk fra Østrig
Faglitterære forfattere fra Østrig
Østrigere i 1800-tallet
Ugglan
Julius Wilcke

Julius Washington Wilcke (født 24. oktober 1875, død 16. marts 1951) var en dansk embedsmand og numismatiker.

Wilcke var kontorchef og senere departementschef i Landbrugsministeriet (1934-45), 1943-45 for landbrugsministeriet i Departementschefstyret. Wilcke blev formand for Statens Landvindingsudvalg ved dets oprettelse i 1940 og sad også i bestyrelsen for Det danske Hedeselskab.

I 1919 blev Wilcke dr.polit. på en afhandling om Christian IV's Møntpolitik 1588—1625. 1916 blev han fuldmægtig i landbrugsministeriet og i 1922 kontorchef. I 1924 fortsattes denne påbegyndte gennemgang af møntvæsenets historie med Møntvæsenet under Christian IV og Frederik III, omfattende tidsrummet 1625—70, og i 1927 udkom Kurantmønten, der behandler perioden 1726—88. Wilcke har således gennem disse arbejder med supplement af Axel Nielsens afhandling Specier, Kroner, Kurant, der redegør for perioden 1671—1726, leveret en sammenhængende historisk behandling af danskt møntvæsens historie i to århundreder, nemlig fra 1588 til 1788.

Kilder 

Departementschefer i Landbrugsministeriet
Numismatikere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Maria Solheim (håndboldspiller)

Maria Solheim (født 2. maj 1979) er en tidligere norsk håndboldnålmand. Hun har tidligere spillet for Gjerpen Håndball.

Hun har spillet tolv kampe for det norske juniorslandshold og seks kampe for det norske ungdomslandshold. Hun har spillet i Cup Winners' Cup 2005-06 og 2006-07

Kilder

Eksterne henvisninger 
 
 Maria Solheims profil hos altomfotball.no 

Håndboldspillere fra Norge
Håndboldspillere fra Gjerpen Idrettsforening
Eduard Böcking

Eduard Böcking (født 20. maj 1802 i Trarbach, død 3. maj 1870 i Bonn) var en tysk retslærd og historiker.

Böcking, som fra 1829 var professor i Bonn, var en skarpsindig og grundlærd, især filologiskt velrustet repræsentant for den historiske skole indenfor retsvidenskaben og inlagde sig fortjeneste gennem udgivelsen af de juridiske klassikere Ulpianus (1841; 4. udgave 1855) og Gajus (1837; 5. udgave 1866), begge i af ham prentede faksimilen af håndskrifterne, samt Notitia dignitatum (1839-53). Han udgav også A.W. von Schlegels og Ulrich von Huttens arbeten.

Kilder 

 

Retshistorikere fra Tyskland
Professorer fra Tyskland
Ansatte ved Bonns Universitet
Tyskere i 1800-tallet
Faglitterære forfattere fra Tyskland
Ugglan
Chelsea F.C. Women

Chelsea Football Club Women er en engelsk fodboldklub for kvinder, baseret i based Fulham, England. Siden 2004 har klubben været tilknyttet Chelsea F.C., som er et hold for mænd og spiller i den engelske Premier League. Chelsea L.F.C. var en af de grundlæggende medlemmer af FA WSL i 2010, som har været Englands højeste liga for kvindernes fodbold siden 2011. Fra 2005 til 2010 konkurrerede Chelsea Ladies i Premier League National Division, som var den øverste fodboldliga for kvinder i engelsk fodbold dengang.

Historie

Etablering 
Chelsea Ladies Football Club blev etableret i 1992 efter at Chelsea F.C. tilhængere udtrykte et ønske om en kvindeside. I juni 2004 stemte Chelsea Ladies om og afgjorde at blive overtaget og etableret af Chelsea's Football i Community afdelingen. Klubben vandt derefter oprykning som mestre af Southern Division i 2004–05 til Premier League National Division og har deltaget i topdivisionen lige siden.

FA Women's Super League (FA WSL), 2011–nu 
Chelsea fik tildelt WSL titlen efter en afgørelse baseret på points-per-game for 2019-20 sæsonen, efter at den sluttede brat på grund af Coronaviruspandemien.

Den 1. september 2020 blev det annonceret, at klubben havde købt den danske fodboldspiller Pernille Harder for en rekordhøj sum på 2,6 millioner kroner. Hun havde indtil da spillet for tyske Wolfsburg i den tyske Bundesliga for kvinder i knap fire år.

Chelsea og træneren Emma Hayes vandt deres 4. WSL titel, hvilket er det meste noget WSL hold har gjort, med 2 points den sidste kampdag af 2020-21 sæsonen med en 5–0 sejr over Reading. Chelsea slog rekorden for flest sejre (18) og flest points (57) i en sæson, og blev det tredie hold der forsvarede ligatitlen, efter Liverpool og Arsenal. Chelsea angriber Sam Kerr vandt WSL Golden Boot for flest mål scoret (21), mens hendes holdkammerat Fran Kirby var på en delt førsteplads over flest assist (11) og Ann-Katrin Berger blev registreret for flest rent mål (12), og vandt Golden Glove.

Spillere

Aktuel trup

Hæder

Hjemlige turneringer

Ligatitler 
 FA Women's Super League (4): 2015, 2017–18, 2019–20, 2020–21
 FA WSL Spring Series (1): 2017
 Premier League Southern Division (1): 2004–05

Pokalturneringer 
 FA Women's Cup (2): 2014–15, 2017–18
 FA Women's League Cup (2): 2019–20, 2020–21
 Women's FA Community Shield (1): 2020
 Surrey County Cup (9): 2003, 2004, 2006, 2007, 2008, 2009, 2010, 2012, 2013

Europæisk deltagelse 
Alle resultater (ude, hjemme og sammenlagt) viser Chelseas mål først.

  Første kamp.

Danskere spillere i klubben 
 Pernille Harder (2021-)

Referencer

Eksterne henvisningers 

  

FA Women’s Super League
Kvindefodboldklubber i England
Chelsea F.C.
Edwin Cannan

Edwin Cannan (født 3. februar 1861, død 8. april 1935) var en engelsk socialøkonom.

Cannan blev Master of Arts i Oxford 1887 og 1907 professor i socialøkonomi ved Londons Universitet. Han har blandt andet offentliggjort den betydelige og interessante History of the Theories of Production and Distribution in English Political Economy from 1776 to 1848 (1893, 2. udvidede udgave 1903), hvori forfatteren kaster lys over den "klassiske" engelske økonomis indflydelse på samtidens og den nærmeste eftertids praktiske reformpolitik, samt en History of Lokal Rates in England (1896). 

Cannan har på en udmærket og højst fortjenstfuld nåde medvirket til genoplivelsen af Adam Smith-forskningen ved at fremdrage og udgive den store grundlæggers tidligere ukendte, for en dyberegående forståelse af hans hele system betydningsfulde Lectures on Justice, Police, Revenue and Arms  (1896) samt ved en fortrinlig kritisk standardudgave af An Inquiry into the Nature and Causes of the Wealth of Nations, with an Introduction, Notes, marginal Summary and enlarged Index (2 bind, 1904).

Hovedværker 
 Elementary Political Economy, 1888.
 The Origin of the Law of Diminishing Returns, 1813-15, 1892, The Economic Journal (EJ).
 Ricardo in Parliament, 1894, The Economic Journal (EJ).
 A History of the Theories of Production and Distribution in English Political Economy from 1776 to 1848, 1898.
 Preface and Introduction to Adam Smith's "Wealth of Nations", 1904.
 The Economic Outlook, 1912.
 Wealth, 1914.
 Early History of the term "Capital", 1921, QJE.
 An Application of the Theoretical Apparatus of Supply and Demand to Units of Currency, 1921, The Economic Journal (EJ).
 Its connexion with rising and falling prices, 1923.
 Monetary Reform, with J.M. Keynes, Addis and Milner, 1924, The Economic Journal (EJ).
 An Economist's Protest, 1927
 A Review of Economic Theory, 1929
 Modern Currency and the Regulation of Its Value, London: D.S. King and Son, 1932.
 Collected Works of Edwin Cannan (1998, 8 dele), redigeret af Alan Ebenstein (London & New York: Routledge/Thoemmes Press)

Kilder 
 
 
 Svensk uppslagsbok. Lund 1930
 
 Edwin Cannan  på cepa.newschool.edu 
 Cannan index  på socserv2.socsci.mcmaster.ca 
 Catalog af Edwin Cannans afhandlinger på London School of Economics (LSE) arkiver 
 Edwin Cannans Library  på  London School of Economics (LSE) arkiver 

Nationaløkonomer fra Storbritannien
Professorer fra Storbritannien
Faglitterære forfattere fra England
Engelsksprogede forfattere
Briter i 1800-tallet
Briter i 1900-tallet
Annie Jump Cannon

Annie Jump Cannon (født 11. december 1863 i Dover, Delaware, død 13. april 1941 i Cambridge, Massachusetts) var en amerikansk astronom. 

Cannon studerede ved Wellesley College og har udelukkende arbejdet ved Harvard-observatoriet, hvor hun 1897—1911 var assistent og fra 1911 har været Curator of astronomical photographs. Cannon har beskæftiget sig med studiet af variable stjerner og har udgivet flere kataloger over disse, hvoraf den vigtigste findes i Harvard Annals, Volume 55. Hendes hovedindsats i astronomien er arbejdet med klassificering af stjernespektre, og sammen med Edward Charles Pickering har hun udsendt den berømte Henry Draper Catalogue, der for 225 300 Stjerner indeholder opgivelser af deres spektraltyper og deres visuelle og fotografiske størrelsesklasser.

Kilder 

  

Astronomer fra USA
Amerikanere i 1800-tallet
Amerikanere i 1900-tallet
Æresdoktorer ved University of Oxford
Adam Arndtsen

Adam Frederik Oluf Arndtsen (født 15. december 1829 på øen Alsten i Helgeland, Nordland, død 7. august 1919 i Kristiania) var en norsk fysiker. 

Arndtsen blev cand. med. 1854, og var universitetsstipendiat i fysik 1856—67, docent 1873—74, 1875—1914 direktør for Norges justervæsen. Sammen med Ole Jacob Broch og Carl Frederik Fearnley udarbejdede han 1875 det videnskabelige grundlag for det norske justervæsens overgang til det metriske system og videre udvikling på dette grundlag. Arndtsen er forfatter af mange videnskabelige afhandlinger og betænkninger, hvoraf tre er blevne tilkendte guldmedalje, nogle lærebøger og andre skrifter i fysik samt Elektrotherapi, kort og praktisk fremstillet (1872) og 11 Forelæsninger over mekanisk Varmelære (1875).

Kilder 

 
 

 
Fysikere fra Norge
Faglitterære forfattere fra Norge
Dansksprogede forfattere fra Norge
Nordmænd i 1800-tallet
Nordmænd i 1900-tallet
Emily Arnesen

Emily Arnesen (født 14. juni 1867 i Kristiania, død 13. august 1928 sammesteds) var en norsk zoolog.

Emily Arnesen blev student 1889. Med stipendier fra universtetet foretog hun bundskrabninger langs den norske kyst og skrev på grundlag af selvstændige undersøgelser flere afhandlinger herom. Efter to års stipendieophold i Zürich tog hun 1903 doktorgraden der med en afhandlinger Ueber den feineren Bau der Blutgefässe der Rhynchobdelliden mit besonderer Berücksichtigung des Rückengefässes und der Klappen (1904). Efter derpå at have arbejdet en tid ved det zoologiske museum i Amsterdam, blev hun 1905 ansat som konservator ved Kristiania Universitets zoologiske museum, og har senere fortsat sine undersøgelser over Norges havfauna. Hun har også skrevet en Lærebog i Zoologi for Gymnasiet (1902). Emily Arnesen tog 1926 på grund af sygelighed sin afsked som konservator ved universitetet i Oslo.

Kilder 

 
 

Zoologer fra Norge
Ansatte ved Oslo Universitet
Faglitterære forfattere fra Norge
Nordmænd i 1800-tallet
Nordmænd i 1900-tallet
Personer fra Oslo
Alfred von Arneth

Alfred von Arneth (født 10. juli 1819 i Wien, død 30. juli 1897 sammesteds) var en østrigsk historieskriver. Han var søn af Joseph von Arneth

von Arneth blev tidlig ansat i det kejserlige statsarkiv, hvis direktør han blev 1868; i politikken deltog han blandt andet som medlem af Frankfurt-parlamentet 1848—49 og blev 1869 medlem af det østrigske herrehus. Hans ideal som politiker var i sin tid Tysklands enhed under ledelse af det østerrigske kejserhus, og som historiker har han også med forkærlighed syslet med Østrigs storhedstid i 18. århundrede. Hans første hovedværk omhandlede Prins Eugen von Savoyen (1858—59, 3 bind); derefter skrev han en bredt anlagt skildring: Geschichte Maria Theresias (1863—79, 10 bind). Ligesom disse arbejder helt igennem støtter sig på arkivstudier af den mest omfattende natur, har von Arneth også indlagt sig stor fortjeneste ved at offentliggøre en række vigtige brevsamlinger, især Marie Antoinettes og Josef II's.

Kilder 

  

Historikere fra Østrig
Arkivarer
Faglitterære forfattere fra Østrig
Tysksprogede forfattere
Østrigere i 1800-tallet
Personer fra Wien
Ulrich Wilcken

Ulrich Wilcken (født 18. december 1862 i Stettin, død 10. december 1944 i Baden-Baden) var en tysk arkæolog.

Wilcken blev privatdocent i Berlin 1888, ekstraordinær professor i Breslau 1889 samt ordentlig professor sammesteds 1891, i Würzburg 1900, i Halle 1903, i Leipzig 1906, i Bonn 1912, i München 1915 og i Berlin 1917, emeritus 1931. Af Wilckens fortjenstfulde produktion må nævnes Griechische Ostraka aus Aegypten und Nubien (1899), Tafeln zur älteren griechischen Paläographie (1890) og Grundzüge und Chrestomathie der Papyruskunde (I, 1911). Wilcken gjorde sig også et navn som grunder og udgiver af "Archiv für Papyrusforschung" (siden 1900).

Bibliografi 
 Alexander der Grosse (1931)
 Griechische Geschichte im Rahmen der Altertumskunde (1924)
 Griechische Ostraka aus Ägypten und Nubien (1899)
 Grundzüge und Chrestomathie der Papyruskunde (1912 med Ludwig Mitteis)
 Urkunden der Ptolemäerzeit (1922-35)

Kilder

Litteratur 
 Wesseling, Klaus-Gunther: Artikel om Ulrich Wilcken (med litteraturhenvisninger) i Biographisch-Bibliographisches Kirchenlexikon (BBKL) Bind 17, s. 1546–1551
 Kruse, Thomas: Erkenntnis aus den kleinsten Einzelteilen. Der Althistoriker Ulrich Wilcken und die Papyrologie in Deutschland. - Annette M. Baertschi, Colin G. King (Hrsg.): Die modernen Väter der Antike. Die Entwicklung der Altertumswissenschaften an Akademie und Universität im Berlin des 19. Jahrhunderts (= Transformationen der Antike. Bind 3). de Gruyter, Berlin 2009, s. 503–528.
 Schubart, Wilhelm: Ulrich Wilcken †. - Gnomon. Bind 21, 1949, s. 88–90.
 Seibert, Jakob: Ulrich Wilcken. Professor in München 1.10.1915–1.10.1917. Jakob Seibert: 100 Jahre Alte Geschichte an der Ludwig-Maximilians-Universität München (1901–2001). Duncker und Humblot, Berlin 2002, , s. 46–49.
 Wenger, Leopold: Ulrich Wilcken †. - Zeitschrift der Savigny-Stiftung für Rechtsgeschichte. Romanistische Abteilung. Bind 65, 1947, s. XI–XX.
 Zucker, Friedrich: Nachruf Ulrich Wilcken. - Archiv für Papyrusforschung. Bind 15, 1953, s. 1–3.
 Poethke, Günter: Ulrich Wilcken (1862–1944). - Mario Capasso (Hrsg.): Hermae. Scholars and Scholarship in Papyrology. Pisa 2007, s. 81–96.

Arkæologer fra Tyskland
Professorer fra Tyskland
Ansatte ved Würzburgs Universitet
Ansatte ved Leipzigs Universitet
Ansatte ved Bonns Universitet
Ansatte ved Münchens Universitet
Ansatte ved Humboldt-Universität zu Berlin
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Stettin
Ugglan
Saara Aalto

Saara Aalto (født 20. maj 1987) er en finsk sangerinde, som deltog i sæson 13 i Storbritanniens X Factor, hvor hun blev nr 2. Hun repræsenterede Finland ved Eurovision Song Contest 2018 i maj med sangen "Monsters", som havnede på en 25. plads.

Eksterne henvisninger 
 

Sangere fra Finland
X Factor-deltagere
Finlands Eurovision Song Contest-deltagere
Deltagere ved Eurovision Song Contest 2018
Johannes Vahlen

Johannes Vahlen (født 28. september 1830 i Bonn, død 30. november 1911) var en tysk filolog. 

Vahlen blev 1856 professor i Breslau, 1858 i Wien og 1874 i Berlin. Af Vahlens skrifter kan mærkes udgaver af de latinske digtere Nævius (1854) og Ennius (2. udgave, 1903), Über die Annalen des Ennius (1886) og nogle skrifter om Aristoteles. Desuden udgav han Laurentii Vallæ opuscula tria (1869). Hans talrige afhandlinger, der vidner om stor skarpsindighed og fin sprogsans, er udgivne i Opuscula academica (2 bind, Leipzig 1907—08) og Gesammelte philologische Schriften (2 bind, Leipzig 1911—23).

Kilder 
  
 
 Bibliografi af Vahlen på den  tysksprogede Wikisource.

Klassiske filologer
Filologer fra Tyskland
Professorer fra Tyskland
Ansatte ved Wiens Universitet
Ansatte ved Humboldt-Universität zu Berlin
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Bonn
Johan Carl Wilcke

Johan Carl Wilcke (født 6. september 1732 i Wismar, død 18. april 1796 i Stockholm) var en svensk fysiker. 

Wilcke blev 1770 professor i fysik i Stockholm og 1784 sekretær i Vetenskapsakademien. Han beskæftigede sig især med elektricitetslæren, forklarede de forskellige fænomener ved Voltas elektrofor, studerede de daglige og årlige forandringer i kompasnålens stilling og var den første, som tegnede isoklinkort.

Kilder 
  

 

Fysikere fra Sverige
Svenskere i 1700-tallet